b'\n_START_ARTICLE_\nEvgheni Iankovski\n_START_SECTION_\nBiografie\n_START_PARAGRAPH_\nIankovski s-a n\xc4\x83scut la 7 martie 1837 \xc3\xaentr-o veche familie nobileasc\xc4\x83 din gubernia Poltava. A fost educat la Corpul de cade\xc8\x9bi Konstantinovsk, dup\xc4\x83 care la 16 iunie 1856, a fost promovat la gradul de prapor\xc8\x99cik \xc8\x99i s-a al\xc4\x83turat regimentulului \xe2\x80\x9eSemionov\xe2\x80\x9d._NEWLINE_La 17 aprilie 1859 a fost transferat unui regiment de artilerie cavalereasc\xc4\x83, unde a servit p\xc3\xa2n\xc4\x83 \xc3\xaen 1864._NEWLINE_Trimis la dispozi\xc8\x9bia comisiei dirigiuitoare a Poloniei \xc8\x9bariste, Iankovski a servit ca membru al Comisiei pentru afacerile \xc8\x9b\xc4\x83r\xc4\x83ne\xc8\x99ti din regiunea Lublin, \xc8\x99i apoi, a fost comisar al aceleia\xc8\x99i comisii, \xc8\x9bin\xc3\xa2nd seama de o parte activ\xc4\x83 din toate lucr\xc4\x83rile ei. Patru ani mai t\xc3\xa2rziu, a fost promovat la gradul de locotenent-colonel \xc8\x99i pensionat._NEWLINE_\xc3\x8en 1869, a fost din nou \xc3\xaenrolat \xc8\x99i repartizat la Corpului de jandarmerie, cu numirea \xc3\xaen post de guvernator al districtului de jandarmi din Var\xc8\x99ovia, un an mai t\xc3\xa2rziu a fost decorat cu Ordinul Sf\xc3\xa2ntul Vladimir, \xc3\xaen grad 4. \xc3\x8en aceast\xc4\x83 pozi\xc8\x9bie el a condus timp de zece ani._NEWLINE_Dup\xc4\x83 r\xc4\x83zboiul ruso-turc, \xc3\xaen 1879, Iankovski a fost trimis la dispozi\xc8\x9bia general-adjutantului prin\xc8\x9bului Dondukov-Korsakov pentru a crea \xc3\xaen Rumelia de Est, corpuri de poli\xc8\x9bie \xc8\x99i jandarmerie, dar a stat acolo doar c\xc3\xa2teva luni. La 24 aprilie, acela\xc8\x99i an, el a fost subordonat Ministerului imperial al Afacerilor Interne, \xc8\x99i la 15 mai a fost promovat general-maior \xc8\x99i numit guvernator al Basarabiei._NEWLINE_Mai t\xc3\xa2rziu, la 18 august 1882 a fost numit guvernator de Astrahan \xc8\x99i Ataman al trupelor de cazaci din regiunea respectiv\xc4\x83. \xc3\x8en anul urm\xc4\x83tor, la 24 august, a fost numit \xc3\xaen postul de guvernator al Poltavei, \xc8\x99i distins cu Ordinul Sf\xc3\xa2ntul Stanislav, \xc3\xaen grad 1. La 25 februarie 1889 a fost numit guvernator al Vol\xc3\xa2niei, postur\xc4\x83 pe care a ocupat-o p\xc3\xa2n\xc4\x83 la moarte.'